रणवीर सिंह ने अनुष्का शर्मा से पूछा ऐसा सवाल कि एक्ट्रेस ने सबसे सामने लगाई डांट, वीडियो हुआ वायरल
बुधवार, 9 अक्टूबर 2019 (13:06 IST)
अनुष्का शर्मा और अनुष्का शर्मा यूं तो अच्छे दोस्त हैं लेकिन दोनों ही एक-दूसरे की टांग खींचने का कोई मौके नहीं गंवाते। हाल ही में अनुष्का शर्मा का एक वीडियो सोशल मीडिया पर जमकर वायरल हो रहा है। इस वीडियो में अनुष्का एक्टर रणवीर सिंह को सबके सामने डांटती नजर आ रही हैं।
दरअसल, एक शो के दौरान स्टेज पर खड़े रणवीर सिंह कामयाबी पर अपने विचार रख रहे थे। इस बीच रणवीर थोड़ी देर को ये भूल गए कि वो अवॉर्ड शो में होस्ट नहीं हैं।
रणवीर ने माइक थामा और बोले, हर इंसान कामयाबी को अलग-अलग तरह से डिफाइन करता है। आइए जानते हैं टैलेंटेड अनुष्का शर्मा का इस पर क्या कहना है। रणवीर सिंह जैसे ही सवाल का जवाब पाने के लिए अनुष्का के पास पहुंचे।
रणवीर के इस सवाल पर जवाब देते हुए अनुष्का शर्मा ने कहा, 'रणवीर आप होस्ट नहीं हैं।' इसके बाद रणवीर सिंह सॉरी कहते हुए वहां से पीछे हट जाते हैं। हालांकि, अनुष्का शर्मा ने यह बात उनसे मजाक में कही थी।
अनुष्का शर्मा और रणवीर सिंह का यह वीडियो एले ब्यूटी अवॉर्ड्स का है। शो में इंडस्ट्री के बड़े-बड़े सितारे पहुंचे थे. सभी के लुक और स्टाइल देखने लायक थे। रणवीर सिंह ने अनुष्का शर्मा के साथ ही फिल्म बैंड बाजा बारात से बॉलीवुड में डेब्यू किया था।